Ens sumem a la celebració del Dia Moviment DO - Restaurant 7deTU
por 7detu | May 17, 2017 | Notícies |
Aquest dissabte 20 de maig se celebrarà a Reus el DIA MOVIMENTO VINO D.O en el qual 25 Denominacions d’Origen (DO) d’arreu de l’Estat celebren, simultàniament, una festa per celebrar i gaudir els vins amb DO.
La jornada consistirà en un gran aperitiu popular davant de l’Estació Enològica de Reus (Passeig Sunyer 4-6) en la que es podrà gaudir dels vins de la DO i les tapes de proximitat que prepararem des del Restaurant 7deTU. A més, hi haurà música en directe amb l’actuació del grup de versions reusenc After Dark.
La jornada començarà dissabte a les 11:30 hores i viurà el seu punt àlgid a les 13:30h moment en el que es farà un gran brindis col·lectiu.
El preu del tiquet és de 2 euros i inclou la copa, un tast de vi i una bossa d’avellanes de Reus amb DOP. Cada tast de vi extra serà 1 euros més.
Una gran jornada a favor del vi amb DO
El DIA MOVIMENTO VINO D.O és una jornada impulsada per 25 Denominacions d’Origen de tot l’estat i per la Conferència Espanyola de Consells Reguladors Vitivinícoles) amb l’objectiu d’apropar el vi amb Denominació d’Origen al públic en general i als joves en particular.
Us esperem al #DíaMovimientoVinoDO el 20 de maig a partir de les 11:30h del matí davant l’Estació Enològica de Reus. Brindarem tots junts pel vi amb DO i gaudirem de la gastronomia de proximitat.